Martina Hellmann

Martina Hellmann (født Opitz 1960 i Leipzig i Sachsen) er en tidligere tysk friidrettsutøver som konkurrerte for DDR i diskoskast. I OL i 1988 i Seoul tok hun gullet. I tillegg vant hun VM i 1983 og VM i 1987.

Hellmann begynte å konkurrere i diskos som 16-åring. I 1977 satte hun verdensrekord for 16-åringer med et kast på 55,00 meter. Tidlig i karrieren var Hellmann sterkt plaget av sykdom og skader, derfor var VM-gullet i 1983 for mange en stor overraskelse. I 1984 var hun forhindret fra å delta i OL på grunn av DDRs boikott av lekene.  

6. september 1988 kastet hun diskosen 78,14 meter, lengre enn noen både før og etter. Kastet ble oppnådd i en uoffisiell konkurranse under en østtysk treningssamling i Kienbaum, derfor ble kastet ikke godkjent som ny verdensrekord. Hennes personlige rekord er 72,92 meter, oppnådd i august 1987 i Potsdam. Dette resultatet plasserer Hellmann som nummer ti på listen over verdens lengste diskoskastIAAF top lists - women's discus throw og sjette beste tysker, bak Gabriele Reinsch, Ilke Wyludda, Diana Gansky-Sachse, Irina Meszynski og Gisela Beyer.www.leichtathletik.de: - Tyske bestenoteringer   

Hun la opp etter OL i 1992, hvor hun ble utslått i kvalifiseringen.  

 Karriere 
 VM i 1983: 1.-plass (68.94)
 EM i 1986: 3.-plass (68.26)
 VM i 1987: 1.-plass (71.62)
 OL i 1988: 1.-plass (72.30)
 EM i 1990: 3.-plass (66.66)

 Referanser 

 Eksterne lenker 


Kategori:Tyske diskoskastere
Kategori:Olympiske mestere for Øst-Tyskland
Kategori:Verdensmestere i friidrett for Øst-Tyskland
Kategori:Medaljevinnere under Sommer-OL 1988
Kategori:Deltakere for Øst-Tyskland under Sommer-OL 1988
Kategori:Friidrettsutøvere under Sommer-OL 1988
Kategori:Deltakere for Tyskland under Sommer-OL 1992
Kategori:Friidrettsutøvere under Sommer-OL 1992
Kategori:Personer fra Leipzig
Kategori:Deltakere for Øst-Tyskland under VM i friidrett 1983
Kategori:Deltakere for Øst-Tyskland under VM i friidrett 1987
Kategori:Deltakere for Øst-Tyskland under EM i friidrett 1990
Kategori:Deltakere for Øst-Tyskland under EM i friidrett 1986
Kategori:EM-bronsemedaljevinnere i friidrett